CELEX: 32018D1193
Language: el
Date: 2018-08-21 00:00:00
Title: Εκτελεστική απόφαση (ΕΕ) 2018/1193 της Επιτροπής, της 21ης Αυγούστου 2018, για την περάτωση της διαδικασίας αντιντάμπινγκ όσον αφορά τις εισαγωγές πυριτίου καταγωγής Βοσνίας-Ερζεγοβίνης και Βραζιλίας

22.8.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 211/5
               
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/1193 ΤΗΣ ΕΠΙΤΡΟΠΉΣ
         της 21ης Αυγούστου 2018
         για την περάτωση της διαδικασίας αντιντάμπινγκ όσον αφορά τις εισαγωγές πυριτίου καταγωγής Βοσνίας-Ερζεγοβίνης και Βραζιλίας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός»), και ιδίως το άρθρο 9 παράγραφος 1,
         Εκτιμώντας τα ακόλουθα:
         A.   ΕΝΑΡΞΗ ΤΗΣ ΔΙΑΔΙΚΑΣΙΑΣ
         
         
                     (1)
                  
                  
                     Στις 19 Δεκεμβρίου 2017 η Ευρωπαϊκή Επιτροπή («η Επιτροπή») κίνησε διαδικασία αντιντάμπινγκ όσον αφορά τις εισαγωγές στην Ένωση πυριτίου καταγωγής Βοσνίας-Ερζεγοβίνης και Βραζιλίας και δημοσίευσε σχετική ανακοίνωση στην Επίσημη Εφημερίδα της Ευρωπαϊκής Ένωσης (2).
                  
               
                     (2)
                  
                  
                     Η έρευνα κινήθηκε ύστερα από καταγγελία που υποβλήθηκε από την Ferroatlántica και την Ferropem («οι καταγγέλλοντες»), που αντιπροσωπεύουν πάνω από το 85 %, της συνολικής παραγωγής πυριτίου της Ένωσης. Η καταγγελία περιείχε εκ πρώτης όψεως αποδεικτικά στοιχεία ως προς την ύπαρξη ζημιογόνου ντάμπινγκ που ήταν επαρκή για να δικαιολογήσουν την έναρξη διαδικασίας.
                  
               
                     (3)
                  
                  
                     Η Επιτροπή ενημέρωσε τους καταγγέλλοντες, τους γνωστούς παραγωγούς-εξαγωγείς στη Βοσνία-Ερζεγοβίνη και τη Βραζιλία, τους γνωστούς εισαγωγείς και χρήστες και άλλα μέρη που είναι γνωστό ότι ενδιαφέρονται, καθώς και τους εκπροσώπους της Βοσνίας-Ερζεγοβίνης και της Βραζιλίας για την έναρξη της έρευνας. Δόθηκε στα ενδιαφερόμενα μέρη η δυνατότητα να γνωστοποιήσουν γραπτώς τις απόψεις τους και να ζητήσουν ακρόαση εντός της προθεσμίας που καθορίζεται στην ανακοίνωση για την έναρξη της διαδικασίας.
                  
               B.   ΑΠΟΣΥΡΣΗ ΤΗΣ ΚΑΤΑΓΓΕΛΙΑΣ ΚΑΙ ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ
         
         
                     (4)
                  
                  
                     Με ηλεκτρονική επιστολή της 7ης Μαΐου 2018, οι καταγγέλλοντες ενημέρωσαν την Επιτροπή ότι επιθυμούν να αποσύρουν την καταγγελία τους.
                  
               
                     (5)
                  
                  
                     Σύμφωνα με το άρθρο 9 παράγραφος 1 του βασικού κανονισμού, η διαδικασία είναι δυνατόν να περατωθεί όταν αποσύρεται η καταγγελία, εκτός αν η περάτωση δεν είναι προς το συμφέρον της Ένωσης.
                  
               
                     (6)
                  
                  
                     Η έρευνα δεν έφερε στο φως στοιχεία που να αποδεικνύουν ότι αυτή η περάτωση δεν θα ήταν προς το συμφέρον της Ένωσης. Ως εκ τούτου, η Επιτροπή έκρινε ότι η έρευνα σχετικά με τις εισαγωγές στην Ένωση πυριτίου καταγωγής Βοσνίας-Ερζεγοβίνης και Βραζιλίας θα πρέπει να περατωθεί.
                  
               
                     (7)
                  
                  
                     Τα ενδιαφερόμενα μέρη ενημερώθηκαν σχετικά και τους δόθηκε η ευκαιρία να διατυπώσουν τις παρατηρήσεις τους. Ωστόσο, η Επιτροπή δεν έλαβε παρατηρήσεις που θα αιτιολογούσαν ότι η περάτωση δεν θα ήταν προς το συμφέρον της Ένωσης.
                  
               
                     (8)
                  
                  
                     Επομένως, η Επιτροπή συνάγει το συμπέρασμα ότι είναι σκόπιμο να περατωθεί, χωρίς να επιβληθούν μέτρα, η διαδικασία αντιντάμπινγκ όσον αφορά τις εισαγωγές πυριτίου καταγωγής Βοσνίας-Ερζεγοβίνης και Βραζιλίας στην Ένωση.
                  
               
                     (9)
                  
                  
                     Η παρούσα απόφαση είναι σύμφωνη με τη γνώμη της επιτροπής που συστάθηκε με το άρθρο 15 παράγραφος 1 του βασικού κανονισμού,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η διαδικασία αντιντάμπινγκ όσον αφορά τις εισαγωγές πυριτίου με περιεκτικότητα σε πυρίτιο μικρότερη από 99,99 % κατά πραγματικό βάρος, καταγωγής Βοσνίας-Ερζεγοβίνης και Βραζιλίας, που υπάγονται επί του παρόντος στον κωδικό ΣΟ 2804 69 00, περατώνεται με την παρούσα απόφαση.
         
         
            Άρθρο 2
            Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 21 Αυγούστου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 176 της 30.6.2016, σ. 21.
         
            (2)  Ανακοίνωση για την έναρξη διαδικασίας αντιντάμπινγκ όσον αφορά τις εισαγωγές πυριτίου καταγωγής Βοσνίας-Ερζεγοβίνης και Βραζιλίας (ΕΕ C 438 της 19.12.2017, σ. 39).